I august 2011 får Læsø et nyt elkabel og højhastighedsinternetkabel.

Onsdag talte borgmester Thomas W. Olesen med indenrigsminister Bertel Haarder om sagen. Energinet.dk kunne i dag meddele borgmesteren, at de lægger de to kabler ned til øen, allerede til august måned. Det skriver P4 Nordjylland. Internetkablet koster tre millioner kroner, og betales over 20 år. Hvem der skal betale, er endnu ikke afgjort. - Det er småpenge i forhold til alternativet: At vi ikke kunne få højhastighedsinternet til øen. Der er kunder nok til det net og skulle der mangle lidt penge i den sidste ende, må vi prøve at se om kommunen eller forsyningsselskaberne lovligt kan spæde lidt til, siger borgmesteren til radioen.